Legal Document

Category: 306

Text:
11. ΒΑΣΙΛΙΚΟΝ ΔΙΑΤΑΓΜΑ της 30 Δεκ. 1958/16 Ιαν. 1959 Περί αναγνωρίσεως ως ελευθέρου Τελωνειακού Συγκροτήματος των εις θέσιν ΔενδροπόταμοςΘεσσαλονίκης εγκαταστάσεων πετρελαιοειδών της Εταιρείας Γ. Μαμιδάκης και Σία. Έχοντες υπ’ όψει: 1)το άρθρ. 4 του Νόμ. 436/1914 (ΦΕΚ 357/1914) περί δασμολογικής αφομοιώσεως των Νέων Χωρών και 2)την υπ’ αριθ. 624/3.12.58 γνωμοδότησιν του Συμβουλίου Επικρατείας, προτάσει του επί των Οικονομικών Υπουργού, απεφασίσαμεν και διατάσσομεν:  Άρθρ.1.-1.Επιτρέπεται εις την Ανώνυμον Ελληνικήν Εταιρείαν Πετρελαιοειδών «Γ.Μαμιδάκης και Σία» η χρησιμοποίησις των εις θέσιν Δενδροπόταμος-Θεσσαλονίκης εγκαταστάσεων της, περί ων η υπ’ αριθ. 45594/3742/12.6.58 απόφασις του Υπουργού Βιομηχανίας προς αποταμίευσιν χρησιμοποίησιν και κατεργασίαν των υπό των κειμένων διατάξεων οριζομένων ειδών, αναγνωριζομένων των εγκαταστάσεων τούτων ως Ελευθέρου Τελωνειακού Συγκροτήματος. 2.Η εδαφική έκτασις του Συγκροτήματος αποτελείται εξ 20.000 τετρ. μέτρων και συνορεύει κατά το συνημμένον από 26.6.58 τοπογραφικόν σχεδιάγραμμα του τεχνικού Διευθυντού πολιτικού μηχανικού της ειρημένης Εταιρείας ως ακολούθως: Σελ. 372,02 α)Βορείως με Δημοσίαν οδόν Θεσσαλονίκης-Καλοχωρίου επί προσώπου 23 μέτρων περίπου και με γήπεδον ιδιοκτησία Κληρονόμων Βερβερίδη επί πλευράς μήκους 81 μέτρων περίπου. β)Ανατολικώς με γήπεδον Κληρονόμων Βερβερίδη επί πλευράς μήκους 122 μέτρων περίπου και με όχθην Δενδροποτάμου επί πλευράς μήκους τεθλασμένης γραμμής 49+30+77+24+16+20=216 μέτρων περίπου. γ)Νοτίως με γήπεδον ιδιοκτησίας της ειρημένης Ανωνύμου Εταιρείας Μαμιδάκης και Σία επί πλευράς μήκους 83 μέτρων περίπου. δ)Δυτικώς με αγροτικήν περιοχήν Χαρμάνκιοϊ Κοινότητος Μεναιμένης επί πλευράς μήκους τεθλασμένης γραμμής 214+109=323 περίπου μέτρων. 3.Το Δ/μα της 14.7.37 (ΦΕΚ 282/37) περί κανονισμού λειτουργίας των εν Δραπετσώνι Πειραιώς Ελευθέρων συγκροτημάτων Πετρελαιοειδών προϊόντων ως τούτο συνεπληρώθη μεταγενεστέρως δια των από 18.11.37 (ΦΕΚ 479/37), 16.2.52 (ΦΕΚ 39/1952), 11.12.54 (ΦΕΚ 314/1954 και 2.8.58 (ΦΕΚ 121/58) ομοίων ως και αι διατάξεις των άρθρ. 2, 4, 5, 9, και 11 του από 18.4.20 Δ/τος (ΦΕΚ 91/1920) εφαρμόζονται και δια το εις θέσιν Δενδροπόταμος-Θεσσαλονίκης Συγκρότημα της Εταιρείας Γ. Μαμιδάκης και Σία. Άρθρ.2.-Εις τας εγκαταστάσεις ταύτας και εις τα εν αυταίς αποτιθέμενα είδη παραχωρούνται τα υπό του άρθρ. 12 του Νόμ. 390/1914 «περί ελευθέρας Ζώνης Θεσσαλονίκης» προβλεπόμενα πλεονεκτήματα. Άρθρ.3.-1.Το δια του παρόντος Δ/τος αναγνωριζόμενον ως Ελεύθερον Τελωνειακόν Συγκρότημα εις θέσιν Δενδροπόταμος-Θεσσαλονίκης υπάγεται εις την δικαιοδοσίαν του Γ΄ Τελωνείου Σιδηροδρομικών Σταθμών Θεσσαλονίκης. 2.Της εντός του Συγκροτήματος λειτουργούσης τελωνειακής υπηρεσίας προΐσταται Διευθυντής Β΄ τάξεως ή Τελώνης Α΄ τάξεως. Τον προϊστάμενον και το λοιπόν προσωπικόν ορίζει εκάστοτε ο Διευθυντής του Γ΄ Τελωνείου Σιδηροδρομικών Σταθμών Θεσσαλονίκης. Εις τον αυτόν επί των Οικονομικών Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. Ελεύθερα Τελωνειακά Συγκροτήματα 30.Δ.β.11 30.Δ.β.11 Ελεύθερα Τελωνειακά Συγκροτήματα